Potrivit unor surse apropiate cazului fetiţei din Baia de Aramă, Sorina a părăsit România duminică dimineaţă, împreună cu părinţii adoptivi. Minora avea toate actele în regulă atunci când a părăsit ţara prin Aeroportul Otopeni.

Acelaşi surse au precizat că destinaţia acestora este Statele Unite ale Americii.

De altfel, familia adoptivă a ridicat, vineri, paşaportul Sorinei, fetiţa de 8 ani din Baia de Aramă, de la Serviciul de Paşapoarte Dolj, a declarat, pentru MEDIAFAX, avocata familiei.

Judecătoria Slatina a decis că Sorina, fetiţa de 8 ani din Baia de Aramă, poate pleca din ţară, împreună cu părinţii adoptivi, o familie de români stabiliţi în SUA. Instanţa a respins cererea de ordonanţă preşedinţială formulată de procurorul general al Parchetului General, Bogdan Licu.

Decizia nu este însă definitivă, iar procurorul general a anunţat deja că o va contesta.